32006D0616
L 262/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
oт 24 юли 2006 година
за сключване от името на Европейската общност на Протокол срещу нелегалния трафик на мигранти по суша, вода и въздух, допълващ Конвенцията на Обединените нации срещу транснационалната организирана престъпност, отнасяща се към разпоредбите на Протокола, доколкото разпоредбите в настоящия протокол попадат в обсега на членове 179 и 181а от Договора за създаване на Европейската общност
(2006/616/EО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално членове 179 и 181а във връзка с член 300, параграф 2, първа алинея и член 300, параграф 3, първа алинея от него,
като взе предвид предложението на Комисията,
като взе предвид становището на Европейския парламент (1),
като има предвид, че:
(1)
Елементи от Протокола, които са в компетенциите на Общността, са договорени от Комисията с одобрението на Съвета, от името на Общността.
(2)
Съветът е възложил на Комисията да договори присъединяването на Общността към съответните международните споразумения.
(3)
Преговорите са приключили успешно и договореният документ е подписан от Общността на 12 декември 2000 г. в съответствие с Решение 2001/87/ЕО на Съвета от 8 декември 2000 г. (2).
(4)
Някои от държавите-членки са страни по Протокола, докато в други държави-членки ратификационният процес все още продължава.
(5)
Сключването на Конвенцията е одобрено от името на Общността с Решение 2004/579/ЕО на Съвета от 29 април 2004 г. (3), което е условие за Общността да стане страна по Протокола по силата на член 37, параграф 2 от Конвенцията.
(6)
Другите условия, позволяващи на Общността да депозира документа за одобрение, предвидени в член 36, параграф 3 от Конвенцията и член 21, параграф 3 от Протокола, са изпълнени.
(7)
Доколкото разпоредбите в Протокола попадат в обсега на членове 179 и 181а от Договора, сключването на Протокола следва да бъде одобрено от името на Общността.
(8)
Доколкото разпоредбите на Протокола попадат в обсега на част III, дял IV от Договора, сключването на Протокола от името на Общността следва да бъде одобрено чрез отделно решение на Съвета (4).
(9)
Общността трябва, при депозиране на документа за одобрение, да представи също и декларация за обхвата на компетенциите на Общността по отношение на проблемите, управлявани от Протокола съгласно член 21, параграф 3 от Протокола за нелегалния трафик,
РЕШИ:
Член 1
Протоколът срещу нелегалния трафик на мигранти по суша, въздух и вода, в допълнение към Конвенцията на Обединените нации срещу транснационалната организирана престъпност, както е посочено в приложение I, се одобрява от името на Европейската общност.
Документът на Общността за официално потвърждение включва декларация за компетенциите съгласно член 21, параграф 3 от Протокола, чийто текст се съдържа в приложение II.
Член 2
Настоящото решение се прилага дотолкова, доколкото разпоредбите на Протокола попадат в обсега на членове 179 и 181а от Договора.
Член 3
Председателят на Съвета се оправомощава да посочи лицето, упълномощено да депозира документа за официално потвърждение с оглед обвързването на Общността.
Настоящото решение следва да се публикува в Официален вестник на Европейския съюз.
Съставено в Брюксел на 24 юли 2006 година.